als_Latn dik_Latn sag_Latn
“Arsyeja përse shkoj në Shqipëri është se atje kanë arritur të krijojnë një shtet dhe të mendojnë për Ballkanin, unitetin kombëtar mes islamit, ortodoksëve, katolikëve, me një këshill ndërfetar që ndihmon shumë në ekuilibrim”. Kështu është shprehur për gazetarët Papa Francesku I, gjatë një konference të improzivuar në avionin që e kthente atë nga Koreja e Jugut. Sipas tij, harmonia fetare që egziston në Shqipëri është dicka shumë e mirë. “Prezenca e Papës atje, është për t’i thënë të gjithë popujve se mund të punohet bashkë dhe unë e kam ndjerë si të ishte një ndihmë për atë popull fisnik”- ka vijuar PapaFrancesku I. Lidhur me luftërat në disa fronte të botës, Papa ka theksuar se këto luftëra kanë arritur një nivel të frikshëm mizorie. “Tortura është një mjet thuajse i zakonshëm. Këto janë frytet e luftës, sepse këtu jemi në luftë. Është Lufta III Botërore, por e copëtuar”- përfundoi Papa Francesku.
als_Latn